ᱦᱟᱣᱟᱭ

ᱦᱟᱣᱟᱭ (ᱤᱝᱞᱤᱥ ᱺ Hawaii; ᱦᱟᱣᱟᱭᱟᱱ ᱺ Hawaiʻi) ᱟᱢᱮᱨᱤᱠᱟ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ᱾ ᱑᱙᱕᱙ ᱥᱮᱨᱢᱟ ᱨᱮ ᱱᱚᱣᱟ ᱫᱚ ᱟᱢᱮᱨᱤᱠᱟ ᱨᱮᱱᱟᱜ ᱕᱐ ᱟᱱᱟᱜ ᱯᱚᱱᱚᱛ ᱞᱮᱠᱟᱛᱮ ᱥᱮᱞᱮᱫ ᱟᱠᱟᱱᱟ᱾ ᱦᱟᱣᱟᱭ ᱨᱮᱱᱟᱜ ᱨᱟᱡᱽᱜᱟᱲ ᱦᱳᱱᱳᱞᱩᱞᱩ ᱠᱟᱱᱟ᱾ ᱱᱚᱣᱟ ᱜᱮ ᱟᱢᱮᱨᱤᱠᱟ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱡᱟᱦᱟ ᱫᱚ ᱮᱛᱚᱢ ᱟᱢᱮᱨᱤᱠᱟ ᱵᱟᱨᱦᱮ ᱟᱨ ᱢᱤᱫ ᱫᱤᱯ ᱯᱚᱱᱚᱛ ᱠᱟᱱᱟ᱾ ᱱᱚᱣᱟ ᱯᱚᱱᱚᱛ ᱑᱕᱐᱐ ᱢᱟᱭᱤᱞ ᱛᱮ ᱯᱟᱥᱱᱟᱣ ᱢᱮᱱᱟᱜ ᱜᱚᱴᱟ ᱦᱟᱣᱟᱭ ᱫᱤᱯᱩᱡᱽ ᱨᱮᱱᱟᱜ ᱑᱓᱗ ᱜᱚᱴᱟᱝ ᱫᱤᱯ ᱤᱫᱤ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ᱾ ᱱᱚᱣᱟ ᱥᱮᱨᱮᱞ (volcanic) ᱫᱤᱯᱢᱟᱞᱟ ᱚᱛᱱᱚᱜᱴᱷᱟᱹᱶᱠᱟᱹ ᱟᱨ ᱡᱟᱹᱛᱤᱴᱷᱟᱹᱶᱠᱟᱹ ᱞᱮᱠᱟᱛᱮ ᱯᱚᱞᱮᱱᱮᱥᱤᱭᱟ ᱨᱮᱱᱟᱜ ᱯᱟᱦᱟᱴᱟ ᱠᱟᱱᱟ᱾ ᱫᱤᱯᱢᱟᱞᱟ ᱨᱮᱱᱟᱜ ᱠᱚᱧᱮᱼᱥᱟᱢᱟᱝ ᱥᱮᱱᱟᱜ ᱢᱩᱪᱟᱹᱫ ᱤᱨᱟᱹᱞ ᱜᱚᱴᱟᱱ ᱢᱩᱬᱩᱛ ᱫᱤᱯ ᱢᱮᱱᱟᱜ ᱟᱠᱟᱫᱟ, ᱮᱛᱚᱢᱼᱯᱟᱪᱮ ᱠᱷᱚᱱ ᱠᱚᱧᱮᱼᱥᱟᱢᱟᱝ ᱥᱮ ᱱᱚᱣᱟ ᱠᱚ ᱫᱤᱯ ᱦᱩᱭᱩᱜ ᱠᱟᱱᱟ ᱺ ᱱᱤᱤᱦᱟᱣ, ᱠᱟᱣᱟᱭ, ᱳᱟᱦᱩ, ᱢᱳᱞᱳᱠᱟᱭ, ᱞᱟᱱᱟᱭ, ᱠᱟᱦᱳᱞᱟᱣᱟ, ᱢᱟᱣᱤ ᱟᱨ ᱦᱟᱣᱟᱭ ᱱᱚᱣᱟ ᱧᱩᱛᱩᱢ ᱛᱮᱜᱮ ᱯᱚᱱᱚᱛ ᱧᱩᱛᱩᱢ ᱟᱠᱟᱱᱟ᱾ ᱧᱩᱛᱩᱢ ᱚᱛᱱᱚᱜ ᱟᱨ ᱥᱟᱪᱟᱨᱦᱮᱫ ᱱᱚᱰᱮ ᱢᱩᱬᱩᱛ ᱤᱨᱟᱹᱞ ᱜᱚᱴᱟᱝ ᱫᱤᱯ ᱢᱮᱱᱟᱜ ᱟᱠᱟᱫᱟ, ᱡᱟᱦᱟ ᱨᱮ ᱮᱭᱟᱭ ᱜᱚᱴᱟᱝ ᱫᱤᱯ ᱨᱮ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱠᱟᱦᱳᱞᱟᱣᱟ ᱫᱤᱯ ᱨᱮ ᱦᱚᱲ ᱵᱟᱝᱠᱚ ᱛᱟᱦᱮᱱᱟ ᱟᱨ ᱥᱮᱱᱚᱜ ᱦᱚᱸ ᱢᱟᱱᱟ ᱜᱮᱭᱟ᱾ ᱴᱳᱯᱳᱜᱽᱨᱟᱯᱷᱤ ᱦᱟᱣᱟᱭ ᱫᱤᱯᱯᱩᱡᱽ ᱟᱢᱮᱨᱤᱠᱟ ᱠᱷᱚᱱ ᱒,᱐᱐᱐ ᱢᱟᱭᱤᱞ (᱓,᱒᱐᱐ ᱠᱤᱢᱤ) ᱯᱟᱪᱮᱼᱞᱚᱧᱮ ᱥᱮᱫ ᱨᱮ ᱢᱮᱱᱟᱜᱼᱟ᱾ ᱦᱟᱣᱟᱭ ᱟᱢᱮᱨᱤᱠᱟ ᱨᱮᱱᱟᱜ ᱠᱚᱧᱮ ᱩᱛᱟᱹᱨ ᱟᱨ ᱟᱞᱟᱥᱠᱟ ᱛᱟᱭᱚᱢ ᱯᱟᱪᱮ ᱩᱛᱟᱹᱨ ᱯᱚᱱᱚᱛ ᱠᱟᱱᱟ᱾ ᱟᱞᱟᱥᱠᱟ ᱞᱮᱠᱟ ᱜᱮ ᱦᱟᱣᱟᱭ ᱨᱮᱱᱟᱜ ᱥᱤᱢᱟᱹᱱᱟ ᱟᱢᱮᱨᱤᱠᱟ ᱨᱮᱱᱟᱜ ᱮᱴᱟᱜ ᱯᱚᱱᱚᱛ ᱥᱟᱣ ᱵᱟᱝ ᱡᱟᱯᱟᱜᱚᱜᱼᱟ᱾ ᱱᱚᱣᱟ ᱫᱚ ᱟᱢᱮᱨᱤᱠᱟ ᱨᱮᱱᱟᱜ ᱱᱚᱱᱠᱟᱱ ᱯᱚᱱᱚᱛ ᱠᱟᱱᱟ ᱡᱟᱦᱟ ᱫᱚ ᱚᱛᱱᱚᱜᱴᱷᱟᱹᱶᱠᱟᱹ ᱞᱮᱠᱟᱛᱮ ᱮᱛᱚᱢ ᱟᱢᱮᱨᱤᱠᱟ ᱨᱮ ᱵᱟᱹᱱᱩᱜᱼᱟ ᱟᱨ ᱜᱚᱴᱟ ᱜᱮ ᱫᱟᱜ ᱛᱮ ᱵᱮᱨᱦᱟᱭ ᱢᱮᱱᱟᱜᱼᱟ᱾ ᱦᱟᱣᱟᱭ ᱨᱮᱱᱟᱜ ᱩᱥᱩᱞ ᱵᱩᱨᱩ ᱢᱟᱭᱩᱱᱴ ᱠᱮᱭᱟ ᱑᱓,᱗᱙᱖ ᱯᱷᱩᱴ (᱔,᱒᱐᱕ ᱢᱤᱴᱟᱨ) ᱫᱚᱨᱭᱟ ᱟᱴᱮᱫ ᱠᱷᱚᱱ᱾ ᱡᱩᱫᱤ ᱱᱚᱣᱟ ᱜᱚᱰᱟ ᱠᱷᱚᱱ ᱥᱚᱝ ᱞᱮᱠᱷᱟᱱ ᱱᱚᱣᱟ ᱫᱚ ᱢᱟᱶᱴ ᱮᱵᱷᱚᱨᱮᱥᱴ ᱠᱷᱚᱱ ᱦᱚᱸ ᱩᱥᱩᱞ ᱜᱮᱭᱟ᱾ ᱱᱚᱣᱟ ᱫᱚ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱞᱟᱛᱟᱨ ᱠᱷᱚᱱ ᱓᱓,᱕᱐᱐ ᱯᱷᱩᱴ (᱑᱐,᱒᱐᱐ ᱢᱤᱴᱟᱨ) ᱪᱮᱛᱟᱱᱟ᱾ ᱨᱟᱠᱷᱟᱵᱤᱨ ᱱᱟᱜᱟᱢ ᱰᱮᱢᱚᱜᱽᱨᱟᱯᱷᱤ ᱤᱭᱩᱨᱳᱯᱤᱭᱟᱱ ᱟᱨ ᱟᱢᱮᱨᱤᱠᱟ ᱨᱮᱱᱟᱜ ᱦᱚᱲ ᱱᱚᱰᱮ ᱦᱟᱣᱟᱭ ᱨᱟᱡᱽ ᱚᱠᱛᱚ ᱨᱮ, ᱚᱱᱟ ᱛᱟᱭᱚᱢ ᱠᱷᱚᱱ ᱦᱟᱣᱟᱭ ᱨᱮᱱ ᱦᱚᱲᱮᱞ ᱨᱮ ᱩᱥᱟᱹᱨᱟ ᱛᱮ ᱵᱚᱫᱚᱞ ᱦᱮᱡᱽ ᱟᱠᱟᱱᱟ᱾ ᱵᱟᱨᱦᱮ ᱫᱤᱥᱚᱢ ᱨᱮᱱ ᱦᱚᱨᱟᱜ ᱨᱩᱣᱟᱹ ᱠᱷᱟᱹᱛᱤᱨ ᱱᱚᱰᱮᱱ ᱠᱩᱡᱽ ᱟᱹᱫᱤᱵᱟᱹᱥᱤ ᱠᱚ ᱑᱗᱗᱐ ᱥᱮᱨᱢᱟ ᱨᱮᱱ ᱓᱐᱐,᱐᱐᱐ ᱜᱟᱱ ᱦᱚᱲ ᱠᱷᱚᱱ ᱑᱘᱕᱐ ᱨᱮ ᱖᱐,᱐᱐᱐ ᱜᱟᱱ ᱟᱨ ᱑᱙᱒᱐ ᱥᱮᱨᱢᱟ ᱨᱮ ᱒᱔,᱐᱐᱐ ᱜᱟᱱ ᱨᱮ ᱠᱚ ᱠᱚᱢ ᱦᱮᱡᱽ ᱞᱮᱱᱟ᱾ ᱱᱚᱣᱟ ᱥᱮᱨᱢᱟ ᱨᱮᱜᱮ ᱦᱚᱲᱮᱞ ᱨᱮᱱ ᱔᱓% ᱜᱮ ᱡᱟᱯᱟᱱᱤ ᱜᱷᱟᱨᱚᱧᱡᱽ ᱨᱮᱱ ᱠᱚ ᱛᱮᱦᱮ ᱠᱟᱱᱟ᱾ ᱥᱮᱞᱮᱫ ᱯᱚᱱᱚᱛ ᱦᱚᱲᱞᱮᱠᱷᱟ ᱵᱩᱨᱳ ᱣᱟᱜ ᱟᱢᱫᱟᱡᱽ ᱞᱮᱠᱟᱛᱮ ᱦᱟᱣᱟᱭ ᱨᱮ ᱑ ᱡᱩᱞᱟᱭ ᱒᱐᱑᱘ ᱥᱮᱨᱢᱟ ᱨᱮ ᱑,᱔᱒᱐,᱔᱙᱑ ᱜᱟᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ, ᱱᱚᱣᱟ ᱫ6 ᱒᱐᱑᱐ ᱦᱚᱲᱞᱮᱠᱷᱟ ᱠᱷᱚᱱ ᱔.᱔᱒% ᱰᱷᱮᱨ ᱜᱮᱭᱟ᱾ ᱠᱟᱹᱣᱰᱤᱟᱹᱨᱤ ᱞᱟᱠᱪᱟᱨ ᱴᱩᱨᱤᱡᱚᱢ ᱦᱚᱲᱢᱚᱥᱟᱶᱟᱨ ᱦᱮᱡᱽᱥᱮᱱ ᱥᱚᱨᱠᱟᱨ ᱵᱟᱨᱦᱮ ᱡᱚᱱᱚᱲ ᱥᱟᱹᱠᱷᱭᱟᱹᱛ